Hatráková, Katarína, poslankyňa NR SR (2021-05-11):
Ďakujem pekne. Ja by som len odôvodnila ten pozmeňujúci návrh, resp. možnože prečítala znenie toho návrhu. Doplňujúci a pozmeňujúci návrh, návrh skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov, sa mení a dopĺňa takto: 1. V čl. 1 v bode 1 § 6 ods. 3 písm. d) znie: na určenie opatrovníka... „d) na určenie dôverníka; dôverníkom sa môže stať fyzická osoba, ktorá s určením za dôverníka písomne súhlasí a je spôsobilá na právne úkony; na určenie dôverníka sa nevyžaduje súhlas opatrovníka. Poznámka pod čiarou k odkazu 15 znie: „15) § 27 ods. 2 Občianskeho zákonníka.“ 2. V čl. 1 sa za bod 1 vkladá nový bod 2, ktorý znie: „2. § 6 sa dopĺňa ods. 6, ktorý znie: (6) Prijímateľom sociálnej služby je povinný poskytovateľ pri... „poskytovateľovi sociálnej služby bezodkladne a) po určení dôverníka oznámiť osobné údaje dôverníka v rozsahu: meno, priezvisko a titul, adresa trvalého alebo prechodného pobytu, rodné číslo, ak je pridelené, a dátum narodenia a telefónne číslo a elektronická adresa, b) po určení dôverníka doručiť kópiu písomného súhlasu fyzickej osoby s určením za dôverníka, c) oznámiť zmeny údajov a skutočností uvedených v písmenách a) a b).“ Nasledujúce body sa primerane prečíslujú, čo sa premietne do článku o účinnosti. 3. V čl. I bode 2 § 8 ods.10 znie: „(10) Poskytovateľ sociálnej služby alebo zamestnanec poskytovateľa sociálnej služby nemôže byt' ustanovený za opatrovníka prijímateľa sociálnej služby v zariadení, v ktorom prijímateľovi sociálnej služby poskytuje sociálnu službu. Obmedzenie podľa prvej vety neplatí, ak štatutárny orgán poskytovateľa sociálnej služby alebo zamestnanec poskytovateľa sociálnej služby je blízka osoba a) prijímateľa sociálnej služby.“ 4. V čl. 1, bode 4 § 10 ods. 6 úvodnej vete sa vypúšťa slovo „najneskôr“ a slovo „kalendárnych“ a v písm. b) sa čiarka za slovom „služby“ nahrádza slovom „a“. 5. V čl. 1 v bode 5 § 10 ods. 7 sa slová „prijímateľa sociálnej služby alebo“ nahrádzajú slovami „prijímateľa sociálnej služby a“. 6. V čl. 1 sa za bod 5 vkladajú nové body 6 a 7, ktoré znejú: „6. V § 55 ods. 1 sa nad slovom „opatrovníkovi“ odkaz nahrádza odkazom. Poznámka pod čiarou k odkazu 28 sa vypúšťa. 7. V § 55 ods. 2 sa nad slovom „opatrovníka“ odkaz „28)“ nahrádza odkazom „15)“. Nasledujúce body sa primerane prečíslujú, čo sa premietne do článku o účinnosti. 7. V čl. 1, bode 6 § 74 ods. 15 znie: Pri jednostrannom vypovedaní zmluvy podľa ods. 14 je poskytovateľ sociálnej služby povinný doručiť do vlastných rúk a) písomnú výpoveď s uvedením dôvodu výpovede 1. prijímateľovi sociálnej služby, 2. zákonnému zástupcovi prijímateľa sociálnej služby, 3. opatrovníkovi ustanovenému prijímateľovi sociálnej služby súdom, b) kópiu výpovede s uvedením dôvodu výpovede dôverníkovi.“ 8. V čl. 1 bod 7 znie: V § 74 sa za ods. 15 vkladá nový ods. 16, ktorý znie: Poskytovateľ sociálnej služby môže jednostranne vypovedať zmluvu o poskytovaní sociálnej služby z dôvodu podľa ods. 14 písm. a) po doručení a) písomného upozornenia na možnosť výpovede z tohto dôvodu do vlastných rúk 1. prijímateľovi sociálnej služby, 2. zákonnému zástupcovi prijímateľa sociálnej služby, 3. opatrovníkovi ustanovenému prijímateľovi sociálnej služby súdom, b) kópie písomného upozornenia na možnosť výpovede z tohto dôvodu do vlastných rúk dôverníkovi.“ „Doterajšie odseky 16 až 20 sa označujú ako odseky 17 až 21.“ 9. V čl. 1 sa za bod 7 vkladajú nové body 8 až 12, ktoré znejú: „8. V § 94c ods. 1 sa vypúšťa písmeno e). Doterajšie písmená f) až j) sa označujú ako písmená e) až i). 9. V § 94c sa odsek 1 dopĺňa písmenom j), ktoré znie: „j) plnenie povinností voči dôverníkovi podľa § 10 ods. 6 a § 74 ods. 15 a 16.“ 10. V § 94c sa odsek 2 dopĺňa písmenom i), ktoré znie: „i) dôverníkovi.“ 11. V § 94c sa odsek 2 dopĺňa písmenom l), ktoré znie: „l) dôverníkovi.“ 12. V § 94c ods. 3 písm. e) sa za slová „písm. f)“ vkladajú slová „a)“. Nasledujúce body sa primerane prečíslujú, čo sa premietne do článku o účinnosti. Body 8 a 11 nadobudnú účinnosť 1. januára 2022, čo sa premietne do článku o účinnosti. 10. V čl. I body 8 a 9 znejú: „8. V § 101 písm. a) piatom bode sa slová „až 19“ nahrádzajú slovami „až 20“. 9. V § 101 písm. e) sa slová „až 19“ nahrádzajú slovami „až 20“. Bod 8 nadobúda účinnosť 1. januára 2022 a bod 9 nadobúda účinnosť 1. júla 2021, čo sa premietne do článku o účinnosti. 11. V čl. I bod 10 znie: 10. Za § 110 sa vkladá § 110a, ktorý vrátane nadpisu znie: „§ 110a Prechodné ustanovenie k úpravám účinným od 1. júla 2021. Ustanovenie § 8 ods. 10 sa nevzťahuje na poskytovateľa sociálnej služby alebo zamestnanca poskytovateľa sociálnej služby, ktorý bol ustanovený za opatrovníka pred 1. júlom 2021. Ak je súdom ustanovený opatrovník prijímateľa sociálnej služby poskytovateľ sociálnej služby alebo zamestnanec poskytovateľa sociálnej služby, poskytovateľ sociálnej služby je povinný o použití prostriedkov obmedzenia prijímateľa sociálnej služby informovať bezodkladne blízku osobu prijímateľa sociálnej služby.“ 12. V Čl. II sa slovo „júna“ nahrádza slovom „júla“. Ďakujem pekne.